În perioada minivacanței de Paște, polițiștii rutieri au fost la datorie, acționând pe toate arterele principale deschise circulației rutiere din județul Gorj.
În acest sens, în perioada 1-6 mai 2024, au fost aplicate 690 de sancțiuni contravenționale, în valoare de aproximativ 356.500 de lei, din care 349 pentru depășirea limitei legale de viteză, 11 pentru conducerea unui vehicul sub influența băuturilor alcoolice, 37 pentru depășiri neregulamentare și 273 pentru alte abateri.
„De asemenea, au fost reținute 153 de permise de conducere, din care 11 pentru consumul de alcool la volan și 91 pentru nerespectarea regimului legal de viteză și au fost retrase 29 de certificate de înmatriculare.
Tot în această perioadă au fost constatate 11 infracțiuni la regimul rutier”, transmite IPJ Gorj
Acțiunile polițiștilor au avut drept scop reducerea riscului rutier și conștientizarea participanților la trafic cu privire la normele legale în vigoare și riscurile la care se expun în cazul nerespectării acestora.